CELEX: 62013CN0220
Language: sk
Date: 2013-04-25 00:00:00
Title: Vec C-220/13 P: Odvolanie podané 25. apríla 2013 : Kalliopi Nikolaou proti rozsudku Všeobecného súdu (druhá komora) z  20. februára 2013 vo veci T-241/09, Nikolaou/Dvor audítorov Európskej únie

29.6.2013   
            
            
               SK
            
            
               Úradný vestník Európskej únie
            
            
               C 189/10
            
         Odvolanie podané 25. apríla 2013: Kalliopi Nikolaou proti rozsudku Všeobecného súdu (druhá komora) z 20. februára 2013 vo veci T-241/09, Nikolaou/Dvor audítorov Európskej únie
   (Vec C-220/13 P)
   2013/C 189/19
   Jazyk konania: gréčtina
   
      Účastníci konania
   
   
      Odvolateľka: Kalliopi Nikolaou (v zastúpení: V. Christianos, dikigoros)
   
      Ďalší účastník: Dvor audítorov Európskej únie
   
      Návrhy odvolateľky
   
   
               —
            
            
               zrušiť rozsudok Všeobecného súdu z 20. februára 2013 vo veci T-241/09 a vrátiť vec Všeobecnému súdu na rozhodnutie;
            
         
               —
            
            
               zaviazať odporcu na náhradu trov konania.
            
         
      Odvolacie dôvody a hlavné tvrdenia
   
   
               —
            
            
               Odvolateľka tvrdí, že rozsudok Všeobecného súdu z 20. februára 2013 obsahuje právne posúdenie, ktoré zjavne porušuje právo Únie a navrhuje jeho zrušenie.
            
         
               —
            
            
               Napadnutý rozsudok treba podľa odvolateľky zrušiť z dôvodu porušenia základných práv a zásad práva Únie, nesprávneho výkladu a uplatnenia práva Európskej únie, ako aj z dôvodu nepríslušnosti. Predovšetkým ide o tieto odvolacie dôvody:
               
                           —
                        
                        
                           po prvé porušenie prezumpcie neviny,
                        
                     
                           —
                        
                        
                           po druhé porušenie zásady lojálnej spolupráce s Tribunal d’arrondissement v Luxemburgu podľa článku 4 ods. 3 ZEÚ,
                        
                     
                           —
                        
                        
                           po tretie nepríslušnosť,
                        
                     
                           —
                        
                        
                           po štvrté nesprávny výklad a uplatnenie práva Únie, pokiaľ ide o podmienky mimozmluvnej zodpovednosti a pokiaľ ide o rozhodnutie Dvora audítorov 99/50.